Hun arbeidet i flere tiår for Christianias bostedsløse og vanskeligstilte kvinner. I 1850 stiftet hun Norges første kvinneorganisasjon, Foreningen til fattige Barselkoners Understøttelse, i samarbeid med sin mangeårige venninne Hedvig Maribo og fire andre kvinner, og var en av foreningens «direktricer». Hun var gjennom mer enn 20 år styremedlem i Understøttelsesselskabet for Husarme. Blant styremedlemmene i Understøttelsesselskabet for Husarme var også hennes svigerdatter Blanca Wegner (datter av statsminister Christian Zetlitz Bretteville) og Hedvig Maribo. Hun opprettet , hvor rentene tilfalt arbeidet for bostedsløse i Christiania. Sammen med ektefellen var hun også medlem av Christiania Industriforening for trængende Fruentimmer.